জাজ মাল্টিমিডিয়া
জাজ মাল্টিমিডিয়া হচ্ছে একটি বাংলাদেশী চলচ্চিত্র স্টুডিও, পরিবেশক ও চলচ্চিত্র প্রযোজনা সংস্থা। ২০১১ সালে আব্দুল আজিজ কর্তৃক কোম্পানীটি প্রতিষ্ঠা করা হয় এবং ২০১২ সালের অক্টোবরে তাদের প্রথম চলচ্চিত্র মুক্তি দেওয়া হয়। এটি বাংলা ভাষার একটি অন্যতম বৃহত্তম চলচ্চিত্র স্টুডিও। ডুব চলচ্চিত্রের মাধ্যমে স্টুডিওটি প্রথম আন্তর্জাতিক চলচ্চিত্র হিসেবে ইরফান খান ও নুসরাত ইমরোজ তিশা-এর সাথে চুক্তিবদ্ধ হন। চলচ্চিত্রটি পরিচালনা করেছেন মোস্তফা সরয়ার ফারুকী।